Navnet «Brasenose» er antatt å ha sin opprinnelse fra en dørhammer utformet som en nese. betyr egentlig messing, men denne dørhammeren er av bronse. Dørhammerens nese som henger over hovedbordet i hovedhallen til Brasenose College er antatt å ha vært den opprinnelige dørhammeren som tilhørte Brasenose Hall. På 1330-tallet hadde en gruppe studenter forlatt Oxford for å dra til Stamford i Lincolnshire, ledet av en student fra Brasenose Hall, og muligens tatt dørhammeren med seg. En annen dørhammer i form av en nese var satt på porten til kollegiet tidlig på 1500-tallet, og den har vært på hovedinngangen siden den gang. Imidlertid var det et hus i Stamford i 1890 lagt ut for salg som ble kalt for «Brazenose», og som også hadde en dørhammer fra 1100-tallet i form av en nese. Dette huset ble kjøpt av kollegiet for dets dørhammer alene, hvorpå den ble fjernet og plassert i hallen, i den tro at den endelig var kommet tilbake til sitt riktige hjem. Huset og levningene av den opprinnelige hallen er i dag en del av eiendommene til Stamford School. Interesse for kollegiets historie er sterk blant dets medlemmer, og i 2006 gjorde studenter fra Brasenose en pilegrimstur til Lincoln og Stamford.